《西湖酒家壁尽枯木》
元代·宋无

衡岳乔松道途远，成都古柏山川隔。
忽惊老村剌眼来，疑是颓川压东壁。
拗怒风雷龙虎气，盘摺造化乾坤力。
阴连沧海一片秋，秀夺西湖两峰色。
寒云苒惹霾书影，冻藓缘沿借春碧。
醉翁晓睨欲挂衣，禅伯经宫思憩锡。
鸟鸱冥下踏枝空，猿猱夜过嗔藤仄。
铁翰铜柯呼不香，苍雪玄烟润将滴。
便拟攀萝解纠缠，何烦平地生荆否。
直须扫去曲碌姿，挥作昂霄数千尺。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。